21 



friden dienstlich mit fleiß vndertrucken sollen, sondern sie seyen geschehen 

 vns zur Warnung, auff das ein jeder sehe, was er thue, weil je durch die 

 Ketzereyen die rechtschaffene sollen bewäret werden. Dann S. Paulus hat diß 

 den Corinthiern geschriben, Er höre, es seyen Ketzereyen, oder Rotten vnder 

 jhnen, da einer sage, Ich bin Cephisch, der ander, ich bin Apollisch, vnn zwar, 

 es müssen solliche Ketzereyen sein etc. Warlich nicht zu dem end hat ers 

 geschriben, auff das er einen oder den andern hauffen stercke, das sie dapffer 

 auff einander schelten vnd einander vndertrucken sollen, sondern auff das sie 

 frid machen, vnd sich deß Rottirens mit sonderlicher Rabbinorun Namen ent- 

 schlahen. Achte derhalben, ich richte mich besser nach der Warnung Sanct 

 Pauli, wann ich, den gegentheil in gewissen Articuln, da jhnen meins dunckens 

 vnrecht geschihet, nicht anklage, sie auch deroselben halben mit dem gehäs- 

 sigen Namen der Arianer, Mahometisten, Calvinisten, wider jhren willen vnd 

 mein wissen nicht verfeindselige, damit ich vrsach zum friden gebe, vnd nicht 

 mit dem hauffen dahin auffschreye, Ich bin gut Lutherisch, ich bin ein feind 

 der Jesuiter vnd Calvinisten, vnd damit man an mir nicht zweiffeie, so will 

 ich der 'Concordi vnderschreiben, vnd es in allen Articuln mit derselben halten, 

 ob schon etliche sachen drinnen mir in meim gewissen wehe thuen. In summa, [S. 13 B 3 

 es wollen dieser Seiten Theologi nur gutte Teutsche Landsknechte haben in 

 Glaubenssachen, da einer Gelt von einem einigen Herren nimpt, vnd bey dem- 

 selben Leib vnd Leben auffsetzet, nicht so genaw nachgrüblend, ob derselbige 

 recht oder vnrecht habe. Wer diß nicht thut, der ist bey jhnen ein flüchtiger, 

 forchtsamer, abtrünniger zweiffeler. Zwar in Weltlichen Sachen ist es von 

 einem Ynderthanen wol gethan, daß er seinen Herren sein sach defendirn 

 lesset, er aber das jenige thut was er schuldig ist, so es jhne sein Herr 

 schaffet; aber in diesen gewissens sachen, heisset es bey mir; Du bist Tewer 

 erkaufft, mache dich nicht selber zum Knecht den Theologis, sie seind dir 

 nicht nach jetz fürgesteltem Weltlichen Exempel an Fürstens statt fürgesetzt, 

 daß du jhre vnrichtige händel mit vnderschreibung jhrer Bücher wider dein 

 eigen gewissen helffen sollest außkochen. 



Hieher gehöret auch der Spruch auß der Offenbarung Johannis, den mir 

 beids Theologi vnn etliche jhnen wol geneigte Laien fürgestossen , Du bist 

 weder Kalt noch Warm, Ich will dich außspeyen. Warlich es klinget wol auff 

 diese sach. Dann ich bin ja weder Lutherisch noch Calvinisch, oder Jesuitisch 

 auff jhren schlag, dann ich halts mit der Verordnung deß grossen theils der 

 Menschen zur Sund vnd zum verdienender verdamnuß nicht mit den harten 

 Calvinisten, auch nicht mit dem Buch Lutheri, vom gefangnen willen, disen 

 drinn etlicher massen begriffenen Puncten anlangend, die Augspurgische Con- 



